***Įsakymas netenka galios 2023-01-01:***

*Lietuvos Respublikos sveikatos apsaugos ministerija, Lietuvos Respublikos teisingumo ministerija, Įsakymas*

*Nr. ,
2022-12-22,
paskelbta TAR 2022-12-23, i. k. 2022-26743*

*Dėl Asmens sveikatos priežiūros paslaugų teikimo suimtiesiems ir nuteistiesiems tvarkos aprašo patvirtinimo*

***Suvestinė redakcija nuo 2013-03-27 iki 2022-12-31***

*Įsakymas paskelbtas: Žin. 2002, Nr. , i. k. 1022250ISAK0343/191*

***Nauja redakcija nuo 2013-03-27:***

*Nr. ,
2013-03-19,
Žin. 2013,
Nr.
31-1548 (2013-03-26), i. k. 1132250ISAK76/1R-85*

**LIETUVOS RESPUBLIKOS SVEIKATOS APSAUGOS MINISTRas**

**LIETUVOS RESPUBLIKOS TEISINGUMO MINISTRas**

**ĮSAKYMAS**

**DĖL ASMENŲ, LAIKOMŲ LAISVĖS ATĖMIMO VIETŲ ĮSTAIGOSE, SVEIKATOS PROFILAKTINIO TIKRINIMO DĖL PAVOJINGŲ IR YPAČ PAVOJINGŲ UŽKREČIAMŲJŲ LIGŲ TVARKOS APRAŠO PATVIRTINIMO**

2002 m. liepos 2 d. Nr. 343/191

Vilnius

Vadovaudamiesi Lietuvos Respublikos sveikatos sistemos įstatymo (Žin., 1994, Nr. [63-1231](https://www.e-tar.lt/portal/lt/legalAct/TAR.E2B2957B9182); 1998, Nr. [112-3099](https://www.e-tar.lt/portal/lt/legalAct/TAR.E964CE7A637A)) 17 straipsnio 1 dalies 2 ir 4 punktais, 20 straipsnio 3 dalimi, Lietuvos Respublikos žmonių užkrečiamųjų ligų profilaktikos ir kontrolės įstatymo (Žin., 1996, Nr. [104-2363](https://www.e-tar.lt/portal/lt/legalAct/TAR.EE245B47423C); 2001, Nr. [112-4069](https://www.e-tar.lt/portal/lt/legalAct/TAR.484C7FF8AA58)) 8 straipsnio 2 dalimi, Lietuvos Respublikos sveikatos apsaugos ministro 2002 m. birželio 13 d. įsakymu Nr. 278 „Dėl Pavojingų ir ypač pavojingų užkrečiamųjų ligų, dėl kurių ligoniai, asmenys, įtariami, kad serga pavojingomis ar ypač pavojingomis užkrečiamosiomis ligomis, asmenys, turėję sąlytį, ar šių ligų sukėlėjų nešiotojai turi būti hospitalizuojami ir (ar) izoliuojami, tiriami ir (ar) gydomi privalomai, sąrašo patvirtinimo“ (Žin., 2002, Nr. [62-2527](https://www.e-tar.lt/portal/lt/legalAct/TAR.AC1276247576), Nr. [75-3245](https://www.e-tar.lt/portal/lt/legalAct/TAR.1DB8A378D5C1)) ir siekdami reglamentuoti privalomų profilaktinių sveikatos tikrinimų vykdymą, gerinti jų kokybę ir užtikrinti vienodą asmens sveikatos priežiūros ir užkrečiamųjų ligų profilaktikos ir kontrolės priemonių taikymą Lietuvos Respublikoje:

1. T v i r t i n a m e Asmenų, laikomų laisvės atėmimo vietų įstaigose, sveikatos profilaktinio tikrinimo dėl pavojingų ir ypač pavojingų užkrečiamųjų ligų tvarkos aprašą (pridedama).

2. Į p a r e i g o j a m e Kalėjimų departamentą prie Lietuvos Respublikos teisingumo ministerijos užtikrinti, kad būtų atliktas krūtinės ląstos radiologinis tyrimas, paimti profilaktiniai mikrobiologiniai mėginiai ir atlikti mikroskopiniai skreplių tyrimai dėl rūgščiai atsparių bakterijų (RAB), profilaktiniai tyrimai dėl žmogaus imunodeficito viruso ir sifilio.

3. P a v e d a m e sveikatos apsaugos viceministrui ir Kalėjimų departamento prie Lietuvos Respublikos teisingumo ministerijos direktoriui užtikrinti šio įsakymo vykdymo kontrolę.

SVEIKATOS APSAUGOS MINISTRAS KONSTANTINAS DOBROVOLSKIS

TEISINGUMO MINISTRAS VYTAUTAS MARKEVIČIUS

PATVIRTINTA

Lietuvos Respublikos sveikatos apsaugos

ministro ir Lietuvos Respublikos teisingumo

ministro 2002 m. liepos 2 d. įsakymu

Nr. 343/191

(Lietuvos Respublikos sveikatos apsaugos

ministro ir Lietuvos Respublikos teisingumo

ministro 2013 m. kovo 19 d. įsakymo

Nr. V-276/1R-85 redakcija)

**ASMENŲ, LAIKOMŲ LAISVĖS ATĖMIMO VIETŲ ĮSTAIGOSE, SVEIKATOS PROFILAKTINIO TIKRINIMO DĖL PAVOJINGŲ IR YPAČ PAVOJINGŲ UŽKREČIAMŲJŲ LIGŲ TVARKOS APRAŠAS**

**I. BENDROSIOS NUOSTATOS**

1. Asmenų, laikomų laisvės atėmimo vietų įstaigose, sveikatos profilaktinio tikrinimo dėl pavojingų ir ypač pavojingų užkrečiamųjų ligų tvarkos aprašas (toliau – aprašas) nustato asmenų, atvykusių ir laikomų laisvės atėmimo vietų įstaigose, sveikatos profilaktinio tikrinimo dėl pavojingų ir ypač pavojingų užkrečiamųjų ligų organizavimo tvarką ir profilaktinių tyrimų atlikimo periodiškumą.

2. Šiame apraše vartojamos sąvokos atitinka Lietuvos Respublikos sveikatos priežiūros įstaigų įstatyme (Žin., 1996, Nr. [66-1572](https://www.e-tar.lt/portal/lt/legalAct/TAR.C81BD50A27C6); 1998, Nr. [109-2995](https://www.e-tar.lt/portal/lt/legalAct/TAR.2E6CC51EA4ED)), Lietuvos Respublikos žmonių užkrečiamųjų ligų profilaktikos ir kontrolės įstatyme (Žin., 1996, Nr. [104-2363](https://www.e-tar.lt/portal/lt/legalAct/TAR.EE245B47423C); 2001, Nr. [112-4069](https://www.e-tar.lt/portal/lt/legalAct/TAR.484C7FF8AA58)), Lietuvos Respublikos bausmių vykdymo kodekse (Žin., 2002, Nr. [73-3084](https://www.e-tar.lt/portal/lt/legalAct/TAR.A0A0CCC6B997)), Lietuvos Respublikos suėmimo vykdymo įstatyme (Žin., 1996, Nr. [12-313](https://www.e-tar.lt/portal/lt/legalAct/TAR.11A8B08A7405); 2008, Nr. 81-3172) ir kituose teisės aktuose apibrėžtas sąvokas.

**II. PROFILAKTINIŲ TYRIMŲ ORGANIZAVIMAS**

3. Profilaktinių tyrimų atlikimą organizuoja laisvės atėmimo vietų įstaigų sveikatos priežiūros tarnybų vadovai, o Laisvės atėmimo vietų ligoninėje – gydomųjų skyrių vadovai.

4. Atliktų tyrimų duomenys įrašomi Asmens sveikatos istorijoje (medicininės apskaitos forma Nr.025-1/ap) ir Gydymo stacionare istorijoje (medicininės apskaitos forma Nr.003-1/ap).

5. Asmenys, įtariami sergantys pavojingomis ar ypač pavojingomis užkrečiamosiomis ligomis, hospitalizuojami ir (ar) izoliuojami, tiriami ir (ar) gydomi Lietuvos Respublikos žmonių užkrečiamųjų ligų profilaktikos ir kontrolės įstatymo, Lietuvos Respublikos sveikatos apsaugos ministro 2002 m. birželio 13 d. įsakymo Nr. 278 „Dėl Pavojingų ir ypač pavojingų užkrečiamųjų ligų, dėl kurių ligoniai, asmenys, įtariami, kad serga pavojingomis ar ypač pavojingomis užkrečiamosiomis ligomis, asmenys, turėję sąlytį, ar šių ligų sukėlėjų nešiotojai turi būti hospitalizuojami, izoliuojami, tiriami ir (ar) gydomi privalomai, sąrašo patvirtinimo“ (Žin., 2002, Nr. [62-2527](https://www.e-tar.lt/portal/lt/legalAct/TAR.AC1276247576), Nr. [75-3245](https://www.e-tar.lt/portal/lt/legalAct/TAR.1DB8A378D5C1)) ir kitų teisės aktų nustatyta tvarka.

6. Laisvės atėmimo vietų įstaigose dirbantys gydytojai vykdo asmenų, laikomų laisvės atėmimo vietų įstaigose, ugdymą pavojingų ir ypač pavojingų užkrečiamųjų ligų prevencijos klausimais.

**III. PROFILAKTINIAI TYRIMAI IR JŲ ATLIKIMO PERIODIŠKUMAS**

| Eil. Nr. | Ligos, dėl kurios atliekamas tyrimas, pavadinimas | Tyrimo pavadinimas | Tyrimo atlikimo periodiškumas |
| --- | --- | --- | --- |
| 1. | Žmogaus imunodeficito viruso (ŽIV) nešiojimas ir liga | Antikūnų tyrimas arba kiti tyrimai pagal medicinines indikacijas | Pirmą kartą atvykus į laisvės atėmimo vietų įstaigą arba perkeliant iš vienos laisvės atėmimo vietų įstaigos ar teritorinės policijos komisariato areštinės į kitą laisvės atėmimo vietų įstaigą (jei po paskutinio tyrimo praėjo daugiau kaip 4 savaitės) |
| 4 savaitės po pirmojo tyrimo |
| 1 kartą per metus (jei nebuvo atlikta dėl kitų priežasčių) |
| Pagal epidemiologines ar klinikines indikacijas |
| 2. | Sifilis | Serologinis RPR tyrimas | Pirmą kartą atvykus į laisvės atėmimo vietų įstaigą |
| Pagal epidemiologines  ar klinikines indikacijas |
| 3. | Gonokokinė infekcija | Mikroskopinis tyrimas gonokokams nustatyti | Pagal epidemiologines ar klinikines indikacijas |
| 4. | Virusiniai hepatitai B ir C | Kepenų fermentų ir hepatitų žymenų tyrimai | Pagal epidemiologines ar klinikines indikacijas |
| 5. | Difterija | Mikrobiologinis tyrimas difterijos bakterijų nešiojimui nustatyti | Pagal klinikines indikacijas |
| 6. | Tuberkuliozė | Krūtinės ląstos radiologinis tyrimas | Kiekvieną kartą, kai asmuo naujai atvyksta į tardymo izoliatorių arba iš teritorinės policijos komisariato areštinės perkeliamas į Laisvės atėmimo vietų ligoninę |
| 1 kartą per metus (jei nebuvo atlikta dėl kitų priežasčių) |
| Pagal epidemiologines ar klinikines indikacijas |
| Priimant į darbą pagal Lietuvos Respublikos Vyriausybės 1999 m. gegužės 7 d. nutarimą Nr. 544 „Dėl Darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo“ (Žin., 1999, Nr. [41-1294](https://www.e-tar.lt/portal/lt/legalAct/TAR.6A8A7A3BBCDC); 2002, Nr. 73-3127) |
| Mikroskopinis skreplių tyrimas rūgščiai atsparioms bakterijoms nustatyti | Pagal klinikines indikacijas (kosulys su skrepliavimu, užtrukęs ilgiau kaip 3 savaites, užsitęsęs karščiavimas, prakaitavimas, svorio mažėjimas, kontaktas su atvira tuberkulioze sergančiu asmeniu) |
| 7. | Žarnyno infekcinės ligos | Mikrobiologinis tyrimas enteropatogeninei florai nustatyti | Pagal klinikines indikacijas |
| Priimant į darbą pagal Lietuvos Respublikos Vyriausybės 1999 m. gegužės 7 d. nutarimą Nr. 544 „Dėl Darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo“ |
| 8. | Kitos užkrečiamosios ligos | Mikrobiologinis, virusologinis, serologinis ar kitoks tyrimas | Pagal epidemiologines ar klinikines indikacijas |

**\_\_\_\_\_\_\_\_\_\_\_\_\_\_\_\_\_**

**Pakeitimai:**

1.

Lietuvos Respublikos teisingumo ministerija, Lietuvos Respublikos sveikatos apsaugos ministerija, Įsakymas

Nr. ,
2013-03-19,
Žin., 2013, Nr.
31-1548 (2013-03-26), i. k. 1132250ISAK76/1R-85

Dėl sveikatos apsaugos ministro ir teisingumo ministro 2002 m. liepos 2 d. įsakymo Nr. 343/191 "Dėl Kalėjimų departamentui prie Teisingumo ministerijos pavaldžiose įstaigose laikomų asmenų profilaktinio tyrimo dėl pavojingų ir ypač pavojingų užkrečiamųjų ligų tvarkos patvirtinimo" pakeitimo